“โตโยต้า” เรียกคืนรถยนต์ 3.4 ล้านคันทั่วโลก หลังพบระบบไฟฟ้าแอร์แบ็คขัดข้อง
"โตโยต้า" ประกาศเรียกคืนรถยนต์ 3.4 ล้านคันทั่วโลก หวั่นแอร์แบ็คไม่ทำงานหากเกิดอุบัติเหตุ หลังพบระบบไฟฟ้าขัดข้อง 
"โตโยต้า" ประกาศเรียกคืนรถยนต์ 3.4 ล้านคันทั่วโลก หวั่นถุงลมนิรภัยไม่ทำงานหากเกิดอุบัติเหตุ หลังพบระบบไฟฟ้าบกพร่อง
22 ม.ค. 2563

บริษัท โตโยต้า มอเตอร์ คอร์ป ประกาศว่าจะเรียกคืนรถยนต์ทั่วโลกจำนวน 3.4 ล้านคัน เนื่องจากระบบไฟฟ้าบกพร่อง ซึ่งอาจส่งผลให้ถุงลมนิรภัยไม่ทำงาน หากรถยนต์เกิดอุบัติเหตุชน
ทั้งนี้ รถยนต์ที่จะถูกเรียกคืนซึ่งรวมถึงรถยนต์ 2.9 ล้านคันในสหรัฐนั้น ครอบคลุมถึงรถยนต์รุ่นโคโรลลาที่ผลิตในช่วงปี 2554-2562, รุ่น Maxtrix ที่ผลิตในช่วงปี 2554-2556, รุ่น Avalon ที่ผลิตในช่วงปี 2555-2561 และรุ่น Avalon Hybrid ที่ผลิตในช่วงปี 2556-2561
นอกจากนี้ การตัดสินใจเรียกคืนรถยนต์เหล่านี้ ยังเกี่ยวข้องกับรายงานอุบัติเหตุที่มีผู้เสียชีวิต 1 ราย
แถลงการณ์ของโตโยต้าระบุว่า รถยนต์ที่ถูกเรียกคืนเหล่านี้อาจมีระบบควบคุมไฟฟ้าที่บกพร่องจนไม่สามารถตรวจจับเสียงของระบบไฟฟ้าที่อาจเกิดขึ้นในช่วงเวลาที่รถประสบอุบัติเหตุชน ซึ่งอาจทำให้ถุงลมนิรภัยทำงานไม่สมบูรณ์หรือไม่ทำงาน